Diari Oficial de la Generalitat Valenciana


Sumari del DOGV 4145, del 11-12-2001 (2001/11626)

ACORD de 4 d'octubre de 2001, de la Comissió Territorial d'Urbanisme de València, relatiu a la modificació d'equipament docent del Pla Parcial Masia de Traver del municipi de Riba-roja de Túria.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11325


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Riba-roja de Túria
    * pla d'urbanisme

ACORD de 4 d'octubre de 2001, de la Comissió Territorial d'Urbanisme de València, relatiu a la modificació d'equipament docent del Pla Parcial Masia de Traver del municipi de Riba-roja de Túria. [2001/11363]
  
Vist l'expedient remés per l'Ajuntament de Riba-roja de Túria referit a la modificació d'equipament docent del Pla Parcial Masia de Traver, promoguda pel Grupo Cosimet, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del ple de l'Ajuntament en sessió del dia 7 d'agost de 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan el 5 de febrer de 2001.
  
Segon
  
El projecte consta de memòria justificativa i plans d'ordenació.
  
El 13 de juliol de 2001 va entrar en el registre de la Comissió Territorial d'Urbanisme de València la nova documentació, remesa per l'Ajuntament, que consisteixen en còpia de l'expedient administratiu i la nova documentació informativa.
  
Tercer
  
L'objecte de la modificació és elevar el coeficient d'edificabilitat de la parcel·la 17 del Pla Parcial, d'ús equipament preescolar privat, i passa de ser de 0,164 a 0,45 m2t/m2s, i es manté la resta de determinacions.
  
La modificació es justifica en l'existència de diverses actuacions que han produït alteracions en la superfície de la parcel·la.
  
Quart
  
Durant la tramitació de l'expedient s'ha sol·licitat informe dels organismes següents: Direcció General de Règim Econòmic de la Conselleria de Cultura, Educació i Ciència, que emet el 25 d'abril de 2001 informe favorable.
  
Pel representant de la Diputació Provincial en la Comissió Informativa es fa constar la necessitat de respectar, en la parcel·la en qüestió, les afeccions que imposa la Llei de Carreteres.
  
Cinqué
  
Riba-roja de Túria disposa d'un Pla General d'Ordenació Urbana, aprovat definitivament per la Comissió Territorial d'Urbanisme el 23 d'octubre de 1996.
  
El 28 de novembre de 1989, la Comissió Territorial d'Urbanisme de València, aprova definitivament el Pla Parcial Masia de Traver.
  
El 2 de maig de 2001, la Comissió Territorial d'Urbanisme de València adopta l'acord de suspendre l'aprovació definitiva de la modificació d'equipament docent del Pla General d'Ordenació Urbana de Riba-roja de Túria en l'àmbit del Pla Parcial Masia de Traver, donada l'existència de deficiències que, en síntesi, consisteixen en la falta d'expedient administratiu, en la insuficiència de la documentació aportada, en la falta d'informe de la Conselleria de Cultura, Educació i Ciència, en la necessitat de justificar els paràmetres urbanístics proposats i arreplegar les observacions realitzades per la Diputació Provincial.
  
Sisé
  
La Comissió Informativa de la Comissió Territorial d'Urbanisme de València, en sessió de 28 de setembre de 2001, va emetre l'informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
A la vista de la nova documentació aportada s'estima correcte el procediment seguit, i es troba completa la documentació remesa, i s'aporta informe favorable de la Conselleria competent en matèria d'educació i estant justificada l'edificabilitat proposada i les observacions realitzades pel representant de la Diputació Provincial quant a l'afectació de la carretera.
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió de 4 d'octubre de 2001, acorda aprovar definitivament la modificació d'equipament docent del Pla General d'Ordenació Urbana de Riba-roja de Túria en l'àmbit del Pla Parcial Masia de Traver.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la publicació.
  
Tot això sense perjuí que es puga exercitar qualsevol altre recurs que s'estime oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.